《冬宿别业》
唐代·李岩

移榻三冬暮，联床半夜寒。不眠霜瓦晓，细语壁灯残。

雁泽栖何定，鸰原且自宽。鸿飞非所羡，聊托一枝安。

作者简介：（?—约751）唐赵州高邑人。李从远子。年十余岁，会中宗祀明堂，以近臣子弟执笾豆，岩进止中礼，授右宗卫兵曹参军。历洛阳尉，累迁兵部郎中，进谏议大夫，封赞皇县伯，终兵部侍郎。善草隶。